ནང་དོན་གནད་བསྡུས།དཔྱད་རྩོམ་འདིའི་ནང་དུ་འཇམ་མགོན་བློ་གྲོས་མཐའ་ཡས་ཀྱི་གཏེར་སྟོན་བརྒྱ་རྩའི་རྣམ་ཐར་ལས་འཇམ་དབྱངས་མཁྱེན་བརྩེའི་དབང་པོའི་རྣམ་ཐར་གཙོ་བོར་བྱས།ཁུངས་ལྡན་ཡིག་ཆ་གཞན་ནས་ཅུང་ཟད་ཁ་བསྐངས་ཏེ་འཇམ་དབྱངས་མཁྱེན་བརྩེའི་དབང་པོའི་མཛད་རྣམ་དེ་སྐུ་ཚེ་སྟོད་སྨད་གཉིས་ཀྱི་ཆ་རུ་བགོས་ནས་བྲིས་ཡོད་དེ།སྐུ་ཚེ་སྟོད་དུ་བསླབ་པ་སློབ་གཉེར་གྱི་སྐོར་དང་།གྲུབ་མཐའ་རིས་མེད་ཀྱི་གདམས་པ་བླངས་བ་གཉིས་དང་།སྐུ་ཚེ་སྨད་དུ་གསུང་རྩོམ་མཛད་པ་དང་།བུ་སློབ་བསྐྱངས་བ།སྐུ་གསུང་ཐུགས་རྟེན་བཞེངས་བ།བཀའ་བབ་བདུན་ལྡན་གཏེར་ནས་བཏོན་པ་བཅས་གཙོ་བོར་བྱས་ནས་བྲིས་ཡོད།